పి-నోట్స్‌ నిబంధనలను సవరించం
- మంత్రి జయంత్‌ సిన్హా
న్యూఢిల్లీ: 'పార్టిసిపేటరీ నోట్స్‌' (పి-నోట్స్‌) నిబంధనలను కఠినతరం చేసే ఉద్దేశ్యం తమ ప్రభుత్వానికి లేదని కేంద్ర ఆర్థిక శాఖ సహాయ మంత్రి జయంత్‌ సిన్హా అన్నారు. విదేశీ మదుపర్లు ఎలాంటి చిరునామా లేకుండా భారత స్టాక్‌ మార్కెట్లలో ఈక్విటీలను కొనుగోలు చేసే విధానాన్ని పి-నోట్స్‌ అంటారు. అమెరికా ఫెడ్‌ వడ్డీ రేట్లు పెంచనుందన్న సమాచారంతో దేశీయ స్టాక్‌ మార్కెట్ల నుంచి ఎఫ్‌ఐఐలు తరలిపోకుండా ముందస్తు చర్యల్లో భాగంగానే సిన్హా ఈ ప్రకటన చేసి ఉంటారని మార్కెట్‌ వర్గాలు అంటున్నాయి. పి-నోట్ల ద్వారా నల్లధనం భారత మార్కెట్లోకి వస్తుందని సుప్రీంకోర్టు ఏర్పాటు చేసిన 'స్పెషల్‌ ఇన్వెస్ట్‌గేషన్‌ టీమ్‌' (సిట్‌) హెచ్చరించిన విషయం తెలిసిందే. ఈ అంశంపై సిట్‌ మార్కెట్‌ నియంత్రణ సంస్థ సెబీని పి నోట్లపై వివరణ కోరిన విషయం తెలిసిందే. పి నోట్లు, పెట్టుబడుల మార్కెట్లలో గత కొన్నేళ్ల నుంచి సెబీ కెవైసి విధానాలను కఠినం చేస్తోందని సిన్హా పేర్కొన్నారు.
మీ స్నేహితులకు రికమెండ్ చెయ్యండి